b'\n_START_ARTICLE_\nIgoris Pankratjevas\n_START_SECTION_\n\xc5\xbdaid\xc4\x97jo karjera\n_START_PARAGRAPH_\n1982-1989 metais rungtyniavo Vilniaus "\xc5\xbdalgirio" komandoje. Nuo 1990-\xc5\xb3j\xc5\xb3 atstovavo u\xc5\xbesienio klubams. 1998 m. baig\xc4\x97 profesionalaus futbolininko karjer\xc4\x85.\n_START_SECTION_\nTrenerio karjera\n_START_PARAGRAPH_\nTreniravo Lietuvos U-21 rinktin\xc4\x99. Iki 2008 m. rugs\xc4\x97jo vidurio treniravo Marijampol\xc4\x97s "S\xc5\xabduvos" klub\xc4\x85. Nuo 2009 liepos pabaigos dirbo Baku "Standart" trenerio asistentu, ta\xc4\x8diau 2009 m. spalio pabaigoje, kai buvo atleistas Valdas Ivanauskas jis kartu su juo paliko klub\xc4\x85._NEWLINE_2010 m. buvo Vilniaus "\xc5\xbdalgirio" treneriu. Pirmame sezone su komanda i\xc5\xa1kovojo bronzos medalius. Pripa\xc5\xbeintas 2010 m. geriausiu Lietuvos pirmenybi\xc5\xb3 treneriu. _NEWLINE_Po sezono abi pus\xc4\x97s nusprend\xc4\x97 2010 met\xc5\xb3 pabaigoje besibaigian\xc4\x8dios sutarties neprat\xc4\x99sti. _NEWLINE_2017 m. \xc4\x97m\xc4\x97si treniruoti Antros lygos, Piet\xc5\xb3 zonos debiutantus Vilniaus "Paner\xc4\xaf"._NEWLINE_2017 m. liepos m\xc4\x97nesio pabaigoje prad\xc4\x97jo dirbti Klaip\xc4\x97dos "Atlanto" vyr. treneriu.\n_START_SECTION_\nNacionalin\xc4\x97 vyr\xc5\xb3 futbolo rinktin\xc4\x97\n_START_PARAGRAPH_\n2012 m. kovo pabaigoje tapo Lietuvos vyr\xc5\xb3 rinktin\xc4\x97s vyr. trenerio asistentu. 2013 m. rugs\xc4\x97jo 12 d., atleidus Csaba L\xc3\xa1szl\xc3\xb3, tapo Lietuvos futbolo rinktin\xc4\x97s laikinuoju treneriu. 2013 m. gruod\xc5\xbeio 20 d. paskirtas rinktin\xc4\x97s vyriausiuoju treneriu. 2015 m. spalio viduryje atsistatydino i\xc5\xa1 rinktin\xc4\x97s posto.\n_START_SECTION_\nPasiekimai\n_START_PARAGRAPH_\nPripa\xc5\xbeintas 2010 m. geriausiu Lietuvos pirmenybi\xc5\xb3 treneriu.'